**Sisu Yliniemi** (s. 25. kesäkuuta 2003 Haukipudas) on suomalainen jääkiekkoilija, joka pelaa Mestis-joukkue Kokkolan Hermeksessä toistaiseksi voimassa olevalla sopimuksella lainalla SM-liigajoukkue Oulun Kärpistä. Hän on pelipaikaltaan keskushyökkääjä, mutta Yliniemi osaa pelata myös laidassa.

Ura
---

### Seuraura

Yliniemi aloitti jääkiekkoilun nelivuotiaana Haukiputaan Ahmoissa. Hän pelasi juniorina myös Kiekko-Oulussa, josta Yliniemi siirtyi sittemmin Oulun Kärppiin. Hän toimi kaudella 2018–2019 seuran C-nuorten varakapteenina. Yliniemi jakoi C-nuorten SM-sarjassa 14 osumallaan joukkueensa sisäisen maalipörssin voiton Otto Mykrän ja Maks Mikkolan kanssa. Hän voitti kauden päätteeksi C-nuorten Suomenmestaruuden. Yliniemi palkittiin sarjan parhaana hyökkääjänä Sami Kapanen -palkinnolla ja hänet valittiin ensimmäiseen tähdistökentälliseen.

Toukokuussa 2021 Yliniemi teki Kärppien kanssa vuoden mittaisen SM-liigasopimuksen. Hän pelasi kaudella 2021–2022 SM-liigajoukkueen mukana harjoitusotteluissa, mutta Yliniemi ei tehnyt kuitenkaan vielä liigadebyyttiään. Hänen kautensa U20-joukkueessa jäi loukkaantumisen vuoksi rikkonaiseksi ja Yliniemi pelasi alku- ja jatkosarjassa yhteensä vain 17 ottelua. Pudotuspeleissä hän oli tehoilla 1+5=6 Kärppien paras syöttäjä. Yliniemi jakoi joukkueen sisäisen pistepörssin voiton Tuukka Tieksolan ja Aleksi Antti-Roikon kanssa. Joulukuussa 2021 hän teki Kärppien kanssa kolmivuotisen jatkosopimuksen kevääseen 2025 saakka.

Kaudella 2022–2023 Yliniemi oli Kärppien U20-joukkueen paras syöttäjä ja kolmanneksi paras pistemies tehoilla 10+30=40. Hän debytoi samalla kaudella myös SM-liigassa, jossa Yliniemi sai tililleen kaksi runkosarjaottelua. Hän teki liigadebyyttinsä Tapaninpäivänä 26. joulukuuta 2022 vieraissa JYPiä vastaan. Yliniemi merkittiin Kärppien nelosketjun oikeaan laitaan Jesse Koskenkorvan ja Julius Hermosen viereen. Hän sai ottelussa jääaikaa 6.41 minuuttia. Yliniemi sai myös kahden minuutin jäähyt sekä huitomisesta että estämisestä. Maaliskuussa 2023 Kärpät lainasi hänet ja Joonas Lohisalon loppukaudeksi Mestis-joukkue Kokkolan Hermekseen, jossa Yliniemi pelasi viisi runkosarjaottelua tehopistein 1+3=4 ja viisi playoff-ottelua tehden yhden maalin.

Elokuussa 2023 Kärpät lainasi Yliniemen toistaiseksi voimassa olevalla sopimuksella Hermeksen Mestis-joukkueeseen.

### Maajoukkueura

Yliniemi pelasi alle 18-vuotiaiden MM-kilpailuissa vuonna 2021. Yhteensä hän on pelannut kaksi nuorten ja 29 poikien maaottelua.

Pelityyli
---------

*EP Rinksiden* suomenkielisten sivujen päätoimittaja Lassi Alanen mukaan Yliniemi pelaa varsin vahvasti kahteen suuntaan. Yliniemen pelatessa Suomen alle 18-vuotiaiden maajoukkueessa hän sai Alasen mukaan paljon jääaikaa alivoimalla päättyneellä seurajoukkuekaudellaan U20 SM-sarjassa ja Yliniemi taisteli maajoukkueessa paikasta alemmissa ketjuissa.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2020–2021 | Kärpät | U20-SM | 34 | 5 | 9 | 14 | 6 | 5 | 2 | 1 | 3 | 0 | U18 | 7 | 1 | 1 | 2 | 2 |
| 2021–2022 | Kärpät | U20-SM | 17 | 4 | 7 | 11 | 10 | 6 | 1 | 5 | 6 | 14 |
| 2022–2023 | Kärpät | U20-SM | 41 | 10 | 30 | 40 | 12 | – | – | – | – | – |
|  | Kärpät | SM-liiga | 2 | 0 | 0 | 0 | 4 | – | – | – | – | – |
|  | Hermes | Mestis | 5 | 1 | 3 | 4 | 2 | 5 | 1 | 0 | 1 | 0 |
| 1 kausi | yhteensä | SM-liiga | 2 | 0 | 0 | 0 | 4 | – | – | – | – | – |
| 1 kausi | yhteensä | Mestis | 5 | 1 | 3 | 4 | 2 | 5 | 1 | 0 | 1 | 0 |

Lähteet
-------

* Sisu Yliniemi The Internet Hockey Databasessa (englanniksi)
* Sisu Yliniemi Eurohockey-sivustolla (englanniksi)
* Sisu Yliniemi *Elite Prospects*. Everysport Media Group AB.  (englanniksi)

### Viitteet

1. 1 2  Tilastot - Sisu Yliniemi - Kausi 2022-2023 *liiga.fi*. Jääkiekon SM-liiga Oy. Viitattu 27.12.2022.
2. 1 2 3 4 5  Sisu Yliniemi *Elite Prospects*. Everysport Media Group AB.  (englanniksi)
3. 1 2  JYP - Kärpät, 26.12.2022 *liiga.fi*.  26.12.2022. Jääkiekon SM-liiga Oy. Viitattu 27.12.2022.
4. ↑  Kärppien nollakolmoset - Tutustu pelaajiin - Sisu Yliniemi #37 *oulunkarpat46.fi*.  13.3.2019. Oulun Kärpät 46 RY. Viitattu 27.12.2022.
5. ↑  Elite Prospects - Kärpät U16 *eliteprospects.com*. Everysport Media Group AB. Viitattu 27.12.2022. (englanniksi)
6. ↑  Juhamatti Aaltonen jatkaa Kärpissä – Kuudelle omalle kasvatille liigasopimus *karpat.fi*.  28.5.2021. Oulun Kärpät Oy. Viitattu 27.12.2022.
7. ↑  Kärpät pelaa viimeisen harjoitusottelunsa kotiyleisön edessä *karpat.fi*.  3.9.2021. Oulun Kärpät Oy. Viitattu 27.12.2022.
8. ↑  Elite Prospects - Kärpät U20 *eliteprospects.com*. Everysport Media Group AB. Viitattu 27.12.2022. (englanniksi)
9. ↑  Kärppänuorille jatkosopimuksia *karpat.fi*.  28.5.2021. Oulun Kärpät Oy. Viitattu 27.12.2022.
10. ↑  Elite Prospects - Kärpät U20 *eliteprospects.com*. Everysport Media Group AB. Viitattu 1.5.2023. (englanniksi)
11. ↑  JYP - Kärpät, 26.12.2022 *liiga.fi*.  26.12.2022. Jääkiekon SM-liiga Oy. Viitattu 27.12.2022.
12. ↑  JYP - Kärpät, 26.12.2022 *liiga.fi*.  26.12.2022. Jääkiekon SM-liiga Oy. Viitattu 27.12.2022.
13. ↑  VIIKKOTIEDOTE VIIKKO 10 *facebook.com*.  7.3.2023. Edustus Hermes ry. Viitattu 1.5.2023.
14. ↑  Lohisalo ja Yliniemi lainalle Hermekseen *karpat.fi*.  22.8.2023. Oulun Kärpät Oy. Viitattu 23.8.2023.
15. ↑  Alanen, Lassi: Suomalaispelaajien ensimmäinen ranking vuoden 2023 varaustilaisuuteen: kaksi HIFK-hyökkääjää kärjessä, puolustajien osalta tiedossa niukahko vuosi *fi.eprinkside.com*.  12.7.2022. Everysport Media Group AB. Viitattu 27.12.2022.

Kärpät – SM-liiga
4 Kivistö |
9 Berglund |
12 Anttila (**A**) |
13 Junttila |
16 Heikkala |
18 Antti-Roiko |
19 Yliniemi |
20 Björkqvist |
22 Peltonen |
23 Kemppainen |
25 Paaso |
29 Alasiurua |
30 Kokko |
31 Vedenpää |
41 Koivunen |
42 Lohisalo |
48 Antonen |
51 Koskenkorva |
52 Koivisto (**A**) |
53 Westerholm |
55 Ohtamaa (**C**) |
57 Hyry |
59 Hermonen |
61 Pieniniemi |
62 Olkkonen |
63 Jandus |
74 Tiivola |
77 Turunen |
91 Bunnaman  

Valmentajat Marjamäki – Mäntymaa – Sihvonen – Hilli – Jaakola